stanford-oval/wikipedia huggingface dataset:
Helsingin yliopiston tietojenkäsittelytieteen osasto
Tutkimus

Tietojenkäsittelytieteen osaston tutkimusryhmät on jaettu neljään ryhmään laajemman aihealueen suhteen: algoritmit, tekoäly, tietoverkot ja ohjelmistot. Kaikkia tutkimusryhmiä on yhteensä yhdeksän paitsi ohjelmistoja tutkivia tutkimusryhmiä, joita on neljä. Tietojenkäsittelytieteen osastossa toimii seuraavat tutkimusryhmät:
Algoritmit
Algorithmic bioinformatics
Algorithms for biological sequencing data (yliopistonlehtori Leena Salmela)
Compressed data structures (professori Simon Puglisi)
Genome-scale algorithmics (professori Veli Mäkinen)
Graph algorithms (apulaisprofessori Alexandru Tomescu)
Practical Algorithms and data structures on strings (yliopistonlehtori Juha Kärkkäinen)
Algorithmic data science (apulaisprofessori Michael Mathioudakis)
Bioinformatics and evolution (professori Ville Mustonen)
Constraint reasoning and optimisation (professori Matti Järvisalo)
Content-based retrieval and analysis of harmony and other music structures (vanhempi yliopistonlehtori Kjell Lemström)
Data analytics and cyber security (professori Nikolaj Tatti)
Data science and evolution (professori Indrė Žliobaitė)
Exploratory data analysis (professori Kai Puolamäki)
Sums of products (professori Mikko Koivisto)
Tekoäly
The cognitive computing (akatemiatutkija Tuukka Ruotsalo)
Complex systems computation, CoSCo (professori Petri Myllymäki, professori Teemu Roos)
Computational creativity and data mining (professori Hannu Toivonen)
Exploratory Search and Personalisation (apulaisprofessori Dorota Glowacka)
Machine and Human Intelligence (apulaisprofessori Luigi Acerbi)
Multi-source probabilistic inference (apulaisprofessori Arto Klami)
Neuroinformatics (professori Aapo Hyvärinen)
Spatiotemporal data analysis (professori Laura Ruotsalainen)
Trustworthy machine learning (professori Antti Honkela)
Tietoverkot
Collaborative and interoperable computing (vanhempi yliopistonlehtori Lea Kutvonen)
Collaborative networking (professori Jussi Kangasharju)
Content-centric structures and networking (professori Sasu Tarkoma)
Intelligent environmental monitoring and analytics (akatemiatutkija Martha Zaidan)
Parallel and distributed computing (professori Keijo Heljanko)
Pervasive Data Science (professori Petteri Nurmi)
Secure systems (professori Valtteri Niemi)
Systems and media (professori Pan Hui)
Wireless Internet (lehtori Markku Kojo)
Ohjelmistot
Agile education (vanhempi yliopistonlehtori Matti Luukkainen)
Empirical Software Engineering (professori Tomi Männistö, professori Mika Mäntylä, professori Jukka Nurminen)
Ubiquitous interaction (professori Giulio Jacucci)
Unified database management systems (professori Jiaheng Lu)
Muistiinpanoja surun ajalta

| Muistiinpanoja surun ajalta |
| --- | --- |
Kirjailija:  C. S. Lewis
Genre:  Muistelmateos
Julkaistu:  1961

Löydä lisää kirjojaKirjallisuuden teemasivulta
Muistiinpanoja surun ajalta  (engl. A Grief Observed) on muistelmateos, jossa brittiläinen kirjailija C. S. Lewis pohtii vaimonsa Joy Davidmanin kuoleman aiheuttamaa surua. Englanninkielinen alkuteos julkaistiin ensimmäisen kerran vuonna 1961 salanimellä N. W. Clerk, koska Lewis ei halunnut, että häntä pidettäisiin kirjan kirjoittajana. Kirja julkaistiin vuonna 1963, Lewisin kuoleman jälkeen, kirjailijan omalla nimellä. Myös myöhemmässä painoksessa viitataan menehtyneeseen puolisoon kirjaimella H (Davidmanin etunimi, jota hän itse käytti harvoin, oli Helen).
Kirja koostuu neljästä muistikirjasta, joita Lewis käytti surunsa ilmaisemiseen ja tutkimiseen. Lewis kuvailee, millaista hänen arkielämänsä ja sen hankaluudet ovat ilman Joy Davidmania ja tutkii uskon ja teodisian perustavanlaatuisia kysymyksiä. Lewisin poikapuoli (Joyn poika) Douglas Gresham huomautti vuonna 1994 ilmestyneessä johdannossa, että otsikossa oleva määrittelemätön artikkeli "a" tekee selväksi, että Lewisin suru ei ole mitenkään erityisen olennainen surun kokemus vaan ennemminkin yhden ihmisen näkökulma muiden joukossa.
Kirja inspiroi televisioelokuvan Shadowlands (1985) sekä samannimisen elokuvan (1993).
Suomennos ilmestyi ensimmäisen kerran vuonna 1984 Kirjaneliöltä. Suomentajana oli Anna-Mari Kaskinen. Vuonna 2009 Kirjapaja julkaisi korjatun version samasta suomennoksesta.
Käännös suomeksi
Työtehoseura

| Työtehoseura ry TTS |
| --- | --- |
 TTS Koulutus on Työtehoseuran toiminnallisessa ytimessä oleva koulutusorganisaatio.
Perustettu:  1924 (nimellä Maatalouden Työtehoseura)
Toimiala:  asiakkaiden tuottavuuden ja kilpailukyvyn parantaminen
Päämaja:  PL 5 (Kiljavantie 6), 05201 Rajamäki, Nurmijärvi
Toiminta-alue:  Suomi
Jäsenet:  noin 1 500
Johtokunnan pj:  Arto Tiitinen
Päätöksentekoelin:  Ylin päättävä elin: jäsenkokous (vuosikokous), joka valitsee valtuuskunnan, hyväksyy tilinpäätöksen ja toimintakertomuksen. Valtuuskunta valitsee johtokunnan, joka toimii yhdistyksen hallituksena. Päivittäistä toimintaa johtaa johtoryhmä, jonka puheenjohtaja on toimitusjohtaja Teemu Hassinen.
Aiheesta muualla
Sivusto
Infobox OKNimi-testi OK: 
Työtehoseura (TTS) on suomalainen organisaatio, joka keskittyy parantamaan työn ja tuotannon tehokkuutta, taloudellisuutta ja työturvallisuutta. Se tarjoaa koulutus- ja kehittämispalveluja eri asiakkailleen ympäri Suomea, ja toimii itsenäisenä yhdistyksenä, joka on yleishyödyllinen. Seura perustettiin vuonna 1924 nimellä Maatalouden Työtehoseura. Työtehoseura on yksi Suomen vanhimmista itsenäisistä ja valtakunnallisesti toimivista koulutus- ja tutkimusorganisaatioista.
TTS Koulutuksen logistiikka-alan toimipiste Vantaan Varistossa.
Organisaatiomuodoltaan Työtehoseura on rekisteröity yhdistys, jolla on noin 1 500 jäsentä. Yhdistys omistaa täysin TTS Kehitys Oy:n ja esimerkiksi kiinteistöosakeyhtiöitä. Lisäksi Työtehoseura omistaa 40 prosenttia Suomen ympäristöopisto SYKLI:stä. Konsernin palveluksessa on noin 180 työntekijää, ja sen vuosittainen liikevaihto on noin 25 miljoonaa euroa. Yhdistyksen liiketoiminta on jaettu neljään liiketoimintayksikköön:
Logistiikka,
Auto- ja metsäkoneala,
Rakentaminen ja puutarha sekä
Biotalous, tuottavuus ja yrittäjyys.
Työtehoseura on eräs Suomen toisen asteen ammatillista tutkinto-opetusta tarjoavista oppilaitoksista. Vuonna 2015 sillä oli järjestämislupa 370 ammatillisen peruskoulutuksen vuotuiselle kokonaisopiskelijamäärälle (2. aste). Lyhytkestoiset koulutukset mukaanluettuna Työtehoseura kouluttaa noin 10 000 opiskelijaa vuosittain. Työtehoseura on vuosittain mukana noin 80 tutkimushankkeessa mm. tuottavuuden, bio- ja kiertotalouden ja asumisen alueella. Työntutkimukset ja laitetestaukset ovat tärkeä osa tutkimustoimintaa.
Toimipisteet

Työtehoseuralla on 4 toimipistettä. Päätoimipiste sijaitsee Nurmijärven Rajamäellä (Kiljavantie 6, 05201 Rajamäki). Muita keskeisiä toimipaikkoja ovat
Nuolikuja 6, 01740 Vantaa, (Viinikkala)
Sarkatie 1, 01720 Vantaa, (Varisto)
Rautatehtaankatu 3, 20200 Turku
Kirjallisuutta

Pulma, Panu: Työtehoseuran kuusi vuosikymmentä 1924−1984. Työtehoseuran julkaisuja 260, 1984, Helsinki.
Stryker (terveydenhuoltoalan yritys)

| Stryker  |
| --- | --- |

Tunnuslause:  "Together with our customers, we are driven to make healthcare better"
Yritysmuoto:  Pörssiyhtiö
ISIN:  US8636671013
Perustettu:  1941
Perustaja:  Homer Stryker
Kotipaikka:  Portage, Yhdysvallat
Toimiala:  Terveysteknologia
Tuotteet:  akuuttihoito, leukakirurgia, neurokirurgia, ensihoito, endoskopia, jalka, nilkka, selkäydin, tekonivelet, aivoverisuonet, ortopediset insturmentit,  hygienia, selkäranka, urheilulääketiede, kirurgia, vammat
Henkilöstö:  52 000 (2023)
Kotisivu:  www.stryker.com
Infobox OKVirheellinen NIMI-arvo: 
Stryker on yhdysvaltalainen terveydenhuoltoalan yritys. Sen on perustanut ortopedi Homer Stryker Kalamazoosta, Michiganista. Hän huomasi, että tietyt lääketieteelliset tuotteet eivät täyttäneet hänen potilaidensa tarpeita ja hän päätti kehittää uusia. Kun kiinnostus näihin tuotteisiin kasvoi, Stryker perusti yrityksen vuonna 1941 valmistaakseen niitä.
Strykerin valmistamat ambulanssipaarit.
Strykerin valmistama LUCAS 2 -painantaelvytyslaite.
Leikkausrobotti

Da Vinci leikkausrobotti esittelykäytössä
Leikkausrobotti on robotti, joka siirtää konsolilla työskentelevän kirurgin käsien liikkeen potilaassa olevien instrumenttien päähän. Se ei toimi itsenäisesti robottien tapaan. Se mahdollistaa etäleikkausten tekemisen, mutta usein kirurgi työskentelee samassa leikkaussalissa missä potilaskin on. Helsingin yliopistollinen sairaala suunnittelee käynnistävänsä myöhemmin etäleikkaukset yhteistyössä Alankomaissa sijaitsevan Utrechtin yliopiston kanssa. Leikkausrobottien kehitys käynnistyi avaruus- ja sotilaslääketieteen tarpeisiin. Yhdysvaltalainen Intuitive Surgical -yhtiö on kehittänyt Da Vinci -leikkausrobotin.Yhdysvalloissa FDA hyväksyi sen käyttöön 1999 kirurgiaan ja 2005 gynekologiseen kirurgiaan. Siihen on kehitetty tärinänpoisto ja robotin liikelaajuudet on skaalattu. Robottikirurgia ei vaadi pitkien viiltojen tekoa ja tämä nopeuttaa potilaan toipumista. Robotin kamerat mahdollistavat näkemisen alueille, joihin normaalisti ei nähdä. Leikkausrobotti vähentää myös kipua, infektioriskiä sekä vuodeosastohoidon tarvetta.
Da Vinci -leikkausrobotin konsolilla työskentelevä kirurgi
Rosa -leikkausrobotti, jota Kuopion yliopistollisessa sairaalassa käytetään mm. neurokirurgiaan.
Suomessa ensimmäinen robottiavusteinen gynekologinen toimenpide tehtiin Tampereen yliopistollisessa sairaalassa maaliskuussa 2009. Seuraavaksi sen käyttöönotto eteni Helsingin yliopistolliseen sairaalaan, Turun yliopistolliseen sairaalaan sekä Oulun yliopistolliseen sairaalaan. Keski-Suomen Sairaala Novaan hankittiin ensimmäisenä keskussairaalana Da Vinci leikkausrobotti toukokuussa 2021. Robotin hinta on yli kaksi miljoonaa euroa. Leikkaurobotteja käytetään Suomessa esimerkiksi esimerkiksi keuhko- ja ruokatorvi, ruokatorven syövän, kateenkorvan, paksu- ja peräsuolisyövän, vatsanpeitteiden tyrien, lantionpohjan laskeumien ja endometrioosin leikkaushoitoon. Kuopion yliopistollisessa sairaalassa Rosa-leikkausrobottia käytetään neurokirugiaan ja siellä esimerkiksi epilepsiakirurgiaan, aivokoepalojen ottamiseen, parkkinsonin taudin syväaivosimulaattoreiden asentamiseen sekä tähystyksellä tehtäviin aivoleikkauksiin. Kuopion yliopistollisessa sairaalassa, Oulun yliopistollisessa sairaalassa, Mikkelin keskussairaalassa ja Satasairaalassa Porissa on tekonivelleikkausrobotit. Tekonivelleikkausroboteilla pyritään parempaan tekonivelen osien sijoittumiseen, pehmytkudosten parempaan tasapainoon ja lopulta parempaan leikkaustulokseen. Tutkimusnäyttöä tekonivelleikkausrobotilla tehdyn leikkauksen eduista verrattuna perinteiseen leikkausmenetelmään ei vielä ole.
Kauhavan Wisa

| Kauhavan Wisa |
| --- | --- |

Perustettu:  1912
Paikkakunta:   Kauhava
Värit:                
Lajit:  • Hiihto  • Lentopallo  • Pesäpallo  • Salibandy  • Sulkapallo  • Suunnistus  • Yleisurheilu
Puheenjohtaja:  Sanna Peltoluhta
Kauhavan Wisa (lyh. KauWi) on vuonna 1912 perustettu urheilun yleisseura. Sen nykyiset jaostot ovat hiihto, lentopallo, pesäpallo, salibandy, sulkapallo, suunnistus sekä yleisurheilu. Aikaisemmin seurassa on ollut myös muun muassa jääkiekko- ja jalkapallojaostot, mutta ne ovat irtautuneet nykyisin omiksi seuroiksi. Kauhavan Wisan puheenjohtajana toimii Sanna Peltoluhta. Vuonna 2007 Kauhavan Wisa järjesti 14–15-vuotiaiden yleisurheilun suomenmestaruuskilpailut. Wisa järjestää myös vuosittain kävely- ja ottelukarnevaalit. Kauhavan Wisa ja Lapuan Virkiä järjestivät Jukolan viestin vuonna 2024.
Junioritoiminta

| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
E-tytöt: 
| E-tytöt |  Hopeaa | 2001 | 1 |  |
| Yhteensä: | Yhteensä: | Yhteensä: | 1 |  |
Kuuluisia wisalaisia

Jarkko Finni, kymmenottelija
Tapio Kangasniemi, lentopallon kaksinkertainen Suomen mestari
Antti Korkealaakso, aitajuoksija
Olli Kunnari, lentopallon moninkertainen Suomen mestari
Kalle Määttä, lentopallon moninkertainen Suomen mestari
Pekka Toppari, entinen maajoukkuelentopalloilija
Aiheesta muualla

Kauhavan Wisan kotisivut
Kalampáka

| Kalampáka Καλαμπάκα |
| --- | --- |
 Kalampákan kaupunki Metéorasta nähtynä.
 Kunnallisyksikön sijainti
 Kalampáka
 Koordinaatit: 39°42′N, 21°38′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Tríkala
Kunta:  Metéora
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  2602
Väkiluku (2011):  12 000
 – Kaupunki­yhdys­kunta:  8 619
 – Kaupunki:  8 330
Aikavyöhyke:  UTC+2
 – Kesäaika:  UTC+3
Rekisterikilpi:  ΤΚ
Infobox OKVirheellinen NIMI-arvo: 
Kalampáka (kreik. Καλαμπάκα; transl. myös Kalambáka tai Kalabáka) on Kreikan kaupunki sekä samanniminen Metéoran kunnan kunnallisyksikkö (Δημοτική Ενότητα Καλαμπάκας, Dimotikí Enótita Kalampákas) ja entinen itsenäinen kunta. Se sijaitsee Tríkalan alueyksikössä Thessalian alueella. Koko kunnallisyksikön väkiluku on 12 000 ja varsinaisen Kalampákan kaupungin väkiluku 8 330 (vuonna 2011).
Kalampákan kaupunki sijaitsee Thessalian luoteisosassa. Kaupungin lähellä sijaitsee Metéoran luonto- ja luostarialue, joka on Unescon maailmanperintökohde.
Kalampáka oli aiemmin itsenäinen kunta. Vuoden 2011 alussa se yhdistyi uudeksi suuremmaksi Kalampákan kunnaksi Kallikrates-suunnitelman mukaisesti. Vuonna 2018 Kalampákan kunta nimettiin Metéoran kunnaksi, koska sen haluttiin kantavan maailmalla tunnetuimman kohteensa nimeä. Näin nimi Kalampáka jäi kaupungille ja kunnallisyksikölle, jonka alue vastaa ennen vuotta 2011 olemassa ollutta pienempää Kalampákan kuntaa.
Kunnallisyksikön osat

Kalampákan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ávra | Ávra | 339 |
| Ávra | Néa Zoí | 91 |
| Diáva | Diáva | 728 |
| Diáva | Koromiliá | 0 |
| Kalampáka | Agía Paraskeví | 114 |
| Kalampáka | Kalampáka | 8 330 |
| Kalampáka | Vitoumás | 175 |
| Kastráki | Kastráki | 1 117 |
| Krýa Vrýsi | Krýa Vrýsi | 172 |
| Krýa Vrýsi | Trifýllia | 72 |
| Megáli Keraséa | Megáli Keraséa | 111 |
| Megáli Keraséa | Mourgkáni | 74 |
| Orthovoúni | Orthovoúni | 115 |
| Sarakína | Sarakína | 373 |
| Vlacháva | Vlacháva | 189 |
Yhteensä: 12 000
Aiheesta muualla

Kuvia tai muita tiedostoja aiheesta Kalampáka Wikimedia Commonsissa
Kalarítes

| Kalarítes Καλαρίτες |
| --- | --- |
 Kalarítesin kylä.
 Kunnallisyksikön sijainti
 Kalarítes
 Koordinaatit: 39°35′1″N, 21°7′26″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Vóreia Tzoumérka
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  180203
Väkiluku (2011):  192
 – Kylä­yhdys­kunta:  192
 – Kylä:  130
Aikavyöhyke:  UTC+2
 – Kesäaika:  UTC+3
Rekisterikilpi:  IN
Infobox OKVirheellinen NIMI-arvo: 
Kalarítes (kreik. Καλαρίτες, myös Καλαρρύτες, Kalarrýtes; arom. Călăreți) on Kreikan kylä sekä samanniminen Vóreia Tzoumérkan kunnan kunnallisyksikkö (Δημοτική Ενότητα Καλαριτών/Καλαρρυτών, Dimotikí Enótita Kalaritón/Kalarrytón) ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 192 ja varsinaisen Kalarítesin kylän väkiluku 130 (vuonna 2011).
Kalarítesin kylää.
Kalarítesin kylä sijaitsee Lákmos-vuoren rinteessä linnuntietä noin 25 kilometriä itäkaakkoon Ioánninasta. Kalarítesin kunnallisyksikkö käsittää alueen Vóreia Tzoumérkan kunnan koillisosassa. Kalarítes on alkuperältään aromanialaisten kylä. Se tunnetaan perinteisistä kivitaloistaan sekä koruseppäperinteestään. Sieltä oli kotoisin myös Bulgari-korumerkin perustaja Sotírios Voúlgaris.
Kalarítes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóreia Tzoumérkan kunnaksi yhdessä Katsanochórian, Matsoúkin, Prámantan, Syrrákon, Tzoumérkan ja Vathýpedon kanssa, jolloin se muuttui uuden kunnan kunnallisyksiköksi.
Kunnallisyksikön osat

Kalarítesin kunnallisyksikkö muodostuu seuraavista kyläyhdyskunnista ja asutuksista:
| Kylä tai muu asutus | Väkiluku (2011) |
| --- | --- |
Kalarítes (Kalarrýtes): 130
Mystrás: 62
Yhteensä: 192
Aiheesta muualla

Kuvia tai muita tiedostoja aiheesta Kalarítes Wikimedia Commonsissa
Bella Swan

| Bella Swan |
| --- | --- |
Luoja(t):  Stephenie Meyer
Näyttelijä(t):  Kristen Stewart
Ensi- esiintyminen:  Houkutus
Viimeinen esiintyminen:  Aamunkoi osa 2
Henkilötiedot
Koko nimi:  Isabella ”Bella” Marie Swan (myöhemmin Bella Cullen)
Sukupuoli:  nainen
Asuinpaikka:  Forks, Washington, Yhdysvallat
Suhteet
Vanhemmat:  Charlie Swan Renée Dwyer Phil Dwyer (isäpuoli)
Puoliso(t):  Edward Cullen
Lapset:  Renesmee Cullen
Tutut:  Jacob Black Tyler Crowley Mike Newton Jessica Stanley Eric Yorkie Angela Weber
Infobox OKNimi-testi OK: 
Isabella ”Bella” Marie Swan (myöhemmin Bella Marie Cullen, s. 13. syyskuuta 1987) on kuvitteellinen hahmo Stephenie Meyerin kirjasarjassa Houkutus. Hän on sarjan päähenkilö ja esiintyy jokaisessa sarjan viidessä elokuvassa. Kirjasarjaan pohjautuvissa elokuvissa Bella Swania esittää Kristen Stewart.
Ensimmäisessä osassa Houkutus Bella muuttaa isänsä Charlie Swanin luokse Forksin pikkukaupunkiin Washingtonin osavaltioon. Forksissa Bella ihastuu luokkatoveriinsa, vampyyri Edward Culleniin. Vaikka Edward pidättäytyy juomasta ihmisverta, vaikeuttaa hänen vampyrisminsa hänen ja Bellan suhdetta. Bella ei halua menettää Edwardia ja vannoo muuttuvansa vielä itsekin vampyyriksi pystyäkseen olemaan Edwardin kanssa ikuisesti. Myöhemmin Bella ystävystyy perhetuttunsa ihmissusi Jacob Blackin kanssa ja joutuu tahtomattaan keskelle ihmissusien ja vampyyrien pitkäaikaista vihanpitoa. Bellan, Edwardin ja Jacobin välille syntyy myös kolmiodraama.
Tausta

Sarjan luoja Stephenie Meyer on kertonut, kuinka sai idean sarjan ensimmäiseen kirjaan Houkutukseen. Kertomansa mukaan Meyer heräsi 2. kesäkuuta 2003 nähtyään erittäin eläväntuntuista unta. Meyerin mukaan hän näki unessaan tavallisen näköisen lukiolaistytön ja erittäin kaunispiirteisen vampyyripojan niityllä keskellä metsää. Hahmot keskustelivat siitä, että he olivat rakastumassa toisiinsa, mutta vampyyri tunsi suurta himoa tytön veren tuoksua kohtaan ja joutui toistuvasti taistelemaan itsehillintänsä kanssa, ettei tappaisi rakastettuaan yhdessä pienessä hetkessä.
Meyerin unessa esiintyneillä hahmoilla ei ollut nimiä. Alun perin kirjoittaessaan hän kutsui hahmojaan yksinkertaisesti englannin kielen naispuolista ja miespuolista henkilöä tarkoittavilla pronomineilla ”he” ja ”she”, vapaasti käännettynä ”poika” ja ”tyttö”. Myöhemmin Meyer päätti antaa naispuoliselle hahmolle nimen Isabella, jonka oli alun perin ajatellut antaa omalle tyttärelleen, jota ei koskaan saanut. Mutta sitten hän kiintyi hahmoon kuin omaan tyttäreensä. Bellan sai positiivisen vastaanoton uudessa koulussaan Forksissa, erityisen suosittu hän oli miespuolisten hahmojen keskuudessa, joka oli kuin suoraan Meyerin oman elämän siirtymisestä lukiosta yliopistoon.
Esiintymiset > Houkutus

Sarjan ensimmäisessä osassa Houkutus 17-vuotias Bella Swan muuttaa äitinsä Renée Dwyerin luota kotoaan Arizonan osavaltion Phoenixista isänsä Charlie Swanin luo Washingtonin osavaltiossa sijaitsevaan Forksin pikkukaupunkiin. Uudessa koulussaan Bella tapaa salaperäisen oppilaan, Edward Cullenin, jonka omituinen käytös alkaa kiinnostaa tyttöä. Erinäisten tapahtumien kautta Edward tulee useaan otteeseen pelastaneeksi Bellan hengen osoittaen samalla omaavansa yliluonnollisilta vaikuttavia kykyjä. Vanhalta perhetuttavaltaan Jacob Blackilta Bella kuulee legendan, jonka mukaan Edward perheineen olisi vampyyri. Viimein Edward itse myöntää legendan todeksi, mutta lisää perheen pidättäytyvän ihmisveren juonnista. Edward varoittaa alituisesti Bellaa olemasta hänen kanssaan uskoen Bellan hengen olevan vaarassa jos hän jatkaa vampyyrin ystävänä. Bellan veren tuoksu on Edwardille houkuttelevampi kuin kenenkään muun ihmisen, ja tämän vuoksi hän pelkää jonakin päivänä tappavansa tytön. Bellan rakkaus ja luottamus Edwardiin tekevät hänet kuuroksi varoituksille, ja hän jatkaa ajan viettämistä Edwardin ja tämän perheen kanssa. Ollessaan ulkona Culleneiden kanssa Bellasta tulee sadistisen vampyyrin, Jamesin kohde. Perheensä avulla Edward pelastaa Bellan Jamesilta. Pelastuttuaan Bella osoittaa halua muuttua vampyyriksi, jotta voisi viettää ikuisuuden Edwardin kanssa. Edward kuitenkin on haluton muuttamaan tyttöä, ja Bella jää toistaiseksi ihmiseksi.
Esiintymiset > Epäilys

Epäilyksessä Bella ja Edward ovat Uudenkuun tapahtumien jälkeen palanneet onnellisesti yhteen. Heidän suhdettaan mutkistaa kuitenkin Bellan halu mennä tapaamaan ihmissusiystäväänsä Jacobia, sekä Charlien vahva viha Edwardia kohtaan. Edward on kuitenkin huolissaan Bellasta, ja pelkää Jacobin satuttavan Bellaa, mutta ymmärtäessään, ettei Bellalla ole hätää Jacobin kanssa, suostuu Bellan tahtoon. Bella viettää aikaa Jacobin kanssa La Pushissa ja oppii lisää muun muassa heimon historiasta, mutta Jacobin käytös ja Bellan aikomus muutua vampyyriksi mutkistaa ystävyyttä.
Victoria palaa Forksiin kostamaan Bellalle ja Culleneille miesystävänsä Jamesin kuoleman. Hän on koonnut vampyyriarmeijan (joka aiheutti tuhoa Seattlessa) taistellakseen Culleneita vastaan ja tuhotakseen heidät. Cullenin perhe liittoutuu Jacobin ihmissusiryhmän kanssa. Ennen taistelua Edward kosii Bellaa. Bella, jonka omat vanhemmat menivät nuorena naimisiin ja erosivat vain lyhyen avioliiton jälkeen, on vastahakoinen suostumaan menemään  naimisiin niin nuorena. Eikä hän ole ainoa; Myös Charlie ja Jacob ovat naimisiin menoa vastaan. Bellan ainoa haave ennen vampyyriksi muuttumista on rakastelu Edwardin kanssa. Jos he rakastelevat ennen naimisiin menoa ja ennen kuin Bella on muutettu vampyyriksi, hän suostuu. Edward kieltäytyy tästä väittäen sen olevan liian vaarallista tytölle. Lopulta he kuitenkin päätyvät kompromissiin.
Taistelun aikana Bella, Edward ja Jacob piilottelevat vuorilla. Jacob huijaa Bellan suutelemaan itseään ja Bella tajuaa tunteensa häntä kohtaan; hän on rakastunut myös häneen. Victoria löytää Bellan ja muut, ja Edward ajautuu taisteluun naisen kanssa saaden lopulta tuhottua tämän. Bella tajuaa Edwardin olevan hänelle kaikista tärkein henkilö, suostuu tämän kosintaan ja valitsee siten Edwardin Jacobin sijasta.